Κούκος Πιερίας

Ο Κούκος (παλαιότερη γραφή: Κούκκος) είναι χωριό του νομού Πιερίας, χτισμένο σε υψόμετρο 200-240 μέτρων. Έχει 166 κατοίκους (με βάση την απογραφή του 2021) και βρίσκεται βόρεια της Κατερίνης. Η απόσταση του χωριού από την Κατερίνη είναι 19 χιλιόμετρα, από τη Θεσσαλονίκη 62 χιλιόμετρα και απο την θάλασσα 14 χιλιόμετρα.

 Υποδομή 
Ο κεντρικός ναός του χωριού είναι ο Ιερός Ναός Αγίου Δημητρίου. Χτίστηκε την περίοδο 1950-1953 από Κουκιώτες υπό την επίβλεψη του αρχιμάστορα Χατζημιχαηλίδη Παύλου, ενώ 3 χιλιόμετρα έξω από το χωριό υπάρχει το παρεκκλήσι του Αγίου Ιωάννη του Προδρόμου. Το ξωκκλήσι ανακαινίσθηκε με δωρεές των ενοριτών του Κούκου. 
Εορταστικές εκδηλώσεις στο χωριό γίνονται την πρώτη εβδομάδα του Αυγούστου στην κεντρική πλατεία.

Στο χωριό υπάρχει Δημοτικό Σχολείο, το οποίο έχει σταματήσει να λειτουργεί. Ωστόσο στη δεκαετία του 1930 φοιτούσαν 154 παιδιά. Κοντά σε αυτό βρίσκεται αγροτικό ιατρείο, φαρμακείο και τα γραφεία της τοπικής Κοινότητας. 

 Ιστορικά στοιχεία 

Οι κάτοικοι του Κούκου εγκαταστάθηκαν στο χωριό ως πρόσφυγες, από τον Πόντο και τη Μικρά Ασία. Τηρούν όλες τις ποντιακές παραδόσεις και δραστηριοποιούνται με εκδηλώσεις πλούσιες σε ποντιακούς χορούς και τραγούδια.

Στον Κούκο υπάρχει Μορφωτικός και Αθλητικός Σύλλογος με έτος ιδρύσεως 1926 είναι ένας από τους αρχαιότερους  Συλλόγους της Πιερίας Ιδρύθηκε από Πρόσφυγες του Πόντου και της Μ. Ασίας στις τότε Παράγκες του πρώτου καταυλισμού των προσφύγων στον Κούκο, αναγνωρισμένο είναι το Σωματείο από το Πρωτοδικείο Κατερίνης με δημοσίευση ΦΕΚ από το 1979. Είναι ιδρυτικό μέλος της Ένωσης Ποδοσφαιρικών Σωματείων Πιερίας. Η ΑΕ Κούκου λαμβάνει μέρος στα Πρωταθλήματα της ΕΠΣ Πιερίας όπου είναι και μέλος της και με το νεωφώτιστο γυναικείο τμήμα στο πρωτάθλημα Γυναικών της ΕΠΟ στην πανελλήνια Γ' Εθνική κατηγορία . Ο Σύλλογος Κατέκτησε δύο Πρωταθλήματα με άνοδο στην Β Κατηγορία  του Πρωταθλήματος της ΕΠΣ Πιερίας.

Στον Κούκο και στο χώρο του Παλαιού Δημοτικού Σχολείου εγκαταστάθηκε και λειτουργούσε  από το 2005 Κέντρο Επαγγελματικής Κατάρτισης για μικρό χρονικό διάστημα , σήμερα στεγάζεται  ο Πολιτιστικός σύλλογος Κούκου Αγ. Ιωάννης ο Πρόδρομος.

Στο χώρο του παρεκκλησίου του Αγίου Ιωάννου του Προδρόμου, το έτος 1929 και για επτά μήνες, έζησε ο Γεώργιος Καρσλίδης (1901-1959), ο οποίος τον Μάρτιο του 2008 με απόφαση του Οικουμενικού Πατριαρχείου, ανακηρύχθηκε Όσιος. Με απόφαση της Ιεράς Μητροπόλεως Κίτρους Κατερίνης και Πλαταμώνος αποφασίστηκε στο χωριό Κούκος να εορτάζεται η μνήμη του οσίου αυτού στις 4 Νοεμβρίου κάθε έτους αρχής γενομένου από το 2009.

Τμήμα νεολαίας Κούκου

Τον τελευταίο καιρό και με την βοήθεια του Πολιτιστικού συλλόγου Κούκου Αγ. Ιωάννης ο Πρόδρομος δραστηριοποιείται και τμήμα νεολαίας με πρωτοβουλία των παιδιών του χωριού.

 Πληθυσμός      
Οι κάτοικοι του Κούκου εγκαταστάθηκαν στο χωριό ως πρόσφυγες, από τον Πόντο και τη Μικρά Ασία. Ο πληθυσμός του χωριού αυξήθηκε σημαντικά τη δεκαετία του 1930, όπου φοιτούσαν στο Δημοτικό σχολείο του Κούκου 154 παιδιά. 
Ωστόσο τη δεκαετία του 1960 ξεκίνησε μια ραγδαία μείωση του πληθυσμού, καθώς πολλοί κάτοικοι μετέβησαν στη Γερμανία ώστε να εργαστούν (αρκετοί έμειναν μόνιμα εκεί) και μετέπειτα εγκαταστάθηκαν σε μεγάλες πόλεις της Ελλάδας και στην Κατερίνη.
ΈτοςΠληθυσμός (Αναγραφή) 1928248 κάτοικοι19401.073 κάτοικοι1951947 κάτοικοι1961854 κάτοικοι1971443 κάτοικοι1981410 κάτοικοι1991326 κάτοικοι2001523 κάτοικοι2011333 κάτοικοι2021166 κάτοικοι   

 Κλίμα  
Το κλίμα του Κούκου είναι μεταβατικά ηπειρωτικό, με θερμά καλοκαίρια και ψυχρούς χειμώνες.
Οι πιο ψυχροί μήνες είναι ο Ιανουάριος και ο Φεβρουάριος, ενώ οι πιο θερμοί ο Ιούλιος και ο Αύγουστος.
Οι περισσότερες βροχές πέφτουν το φθινόπωρο και την άνοιξη. Το θερμό καλοκαίρι διακόπτουν κατά περιόδους σύντομες μπόρες και καταιγίδες. 
Χιονοπτώσεις το χειμώνα πέφτουν κυρίως Ιανουάριο και Φεβρουάριο.
Οι βόρειοι-βορειοδυτικοί άνεμοι που φυσούν συχνά, τον χειμώνα προκαλούν παγετό, ενώ το καλοκαίρι επιφέρουν δροσιά.

Παραπομπές
Εξωκλήσι Άη Γιάννη https://katerini-experience.gr/place/agios-ioannis-koukos/ 
Δήμος Κατερίνης.https://katerini.gr/?page_id=16482 
Απογραφή 2021 https://olympiobima.gr/apografi-2021-10-482-487-monimoi-katoikoi-stin-ellada-poy-ayxithike-poy-meiothike-o-plithysmos/ 
ΑΕ Κούκου https://www.facebook.com/ae.koukou/  
Ποντιακές παραδόσεις https://efxinospontos.gr/eidiseis/8260-pontiakos-xoros-kai-parousiasi-vivliou-ston-koyko-pierias  Εορταστικές εκδηλώσεις.
Το χωριό των ανταρτών https://www.pontosnews.gr/683728/pontos/antartiko-toy-dytikoy-pontoy-o-kapetan-saoyr-anestis-protopalikaro-toy/
https://www.stoxos.gr/2018/10/blog-post_2307.html
Όσιος Γεώργιος ο εν Δράμα https://el.wikipedia.org/wiki/%CE%8C%CF%83%CE%B9%CE%BF%CF%82_%CE%93%CE%B5%CF%8E%CF%81%CE%B3%CE%B9%CE%BF%CF%82_%CE%BF_%CE%B5%CE%BD_%CE%94%CF%81%CE%AC%CE%BC%CE%B1

Κουκος
Κουκος
Κατηγορία:Δημοτική Ενότητα Κορινού